《为林太学兄弟于初腊寿其尊人六十》
明代·卢龙云

韦曲新移傍未央，小山和靖兴犹长。八千岁引灵椿寿，尺五天临玉树芳。

节近蓬莱初启会，游馀句曲递称觞。怡亲自得阳城教，三豆何劳礼杖乡。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。